Antonia a postat pe rețeaua de socializare mai multe imagini în care apare îmbrăcată într-un body din dantelă neagră, pe care l-a asortat cu mănuși și ciorapi negri, iar fanii artistei au fost fascinați de silueta ei și au luat cu asalt secțiunea de comentarii, unde au lăudat-o.
Se pare că artista care va împlini luna viitoare 35 de ani a reușit să mai scape de câteva kilograme.
Anul trecut, într-o serie de InstaStories, Antonia a spus, cu sinceritate, că vrea să dea jos câteva kilograme și chiar s-a descris ca fiind "grăsuță": "Da, o să o spun: oficial, sunt în etapa mea de grăsuță, fără îndoială. Știu că nu vă pasă. Sincer, nici mie nu mi-ar păsa, dar simt că trebuie să spun asta pentru că trebuie să-mi regăsesc motivația să mă întorc la sală. Adevărul este că nu e vorba numai despre motivație. Pe lângă asta e vorba și de programul meu. Sunt mamă, artist, soție, fiică, prietenă, entertainer. Nu am nicio scuză, însă. Du-te la sală așa cum o făceai și în anii anteriori. Mergi la sală dimineața! Dar ar fi așa de bine să dorm mai mult, dormitul e minunat. Ai uitat să menționezi înghețata pe care ai mâncat-o toată vara, Antonia. Par nebună, dar nu sunt, îmi e doar foarte foame și asta mi se întâmplă când îmi e foame".
Antonia are trei copii, doi băieți cu actualul partener, cântărețul Alex Velea, și o fată cu fostul soț, italianul Vincenzo Castellano.